open-index/open-wikipedia-markdown huggingface dataset:
Číslo (filozofia)

Vo filozofii mal každý filozof iný názor na **číslo**. 

## Aristoteles
Číslo je podľa Aristotela mnohosť, ktorá je merateľná jednotkou. 

## Augustinus
Číslo je podľa Augustina v pamäti ono samo, nie jeho predstava. V pamäti sú však nie predstavy čísel, ale čísla samy.

## Frege
Podľa Fregeho keď sa povie "Sokrates je jedno", nepripisujem tým Sokratovi nijakú vlastnosť, ako mu pripisujem vlastnosť vtedy, keď ho nazvem múdrym. Ak je Sokrates múdry a Tales je múdry, potom usudzujem, že Sokrates a Tales sú múdri: každý z nich má vlastnosť osobitne a neprestávajú ju mať, ani keď ju pripisujem obidvom. Ale z viet "Sokrates je jedno" a "Tales je jedno" nemôžeme vyvodiť, že "Sokrates a Tales sú jedno". Takže číslo nemôže byť vlastnosťou. Ak na druhej strane sú čísla objekty, ako ich určujeme? Mali by sme vedieť ukázať, ktoré objekty to sú. Zdá sa, že nie sme schopní poskytnúť, či už ostenzívnu alebo deskriptívnu definíciu akéhokoľvek skutočného čísla. Čísla tu vystupujú ako objekty vtedy, keď sú subjektom identít. Keď povieme, že počet planét je deväť, tvrdíme, že dve mená, "počet planét" a "deväť", sa vzťahujú na jednu vec. Ale čísla sa líšia od objektov tým, že v referenčnom vzťahu sú celkom závislé od identifikácie pojmu, s ktorým sa spájajú. Ak ukážem na armádu v poli a opýtam sa: "Koľko?", jedinou rozumnou odpoveďou je: "Koľko
čoho?" Môžem povedať 12 000,  50 alebo 2, záleží na tom, či počítam mužov, roty alebo divízie. Inými slovami, odpoveď je neurčitá, pokiaľ bližšie neurčím pojem, podľa ktorého sa má počítať. Je teda číslo vlastnosťou pojmu, vlastnosťou druhého radu? Touto myšlienkou Frege začal a inšpiroval sa
oblasťou logiky, ktorú do veľkej miery objavil on sám – logikou existencie (alebo kvantifikácie, ako sa dnes volá).

## Kant
Číslo podľa Kanta je predstava, ktorá sa utvára nazeraním času, presnejšie nazeraním sukcesívnej adície jedného k jednému. Číslo je predstava postupného pripočítavania jedného k jednému (rovnorodému). Číslo je schéma, ktorá umožňuje použiť pojem veľkosti na zmyslovú rozmanitosť.

## Pytagoreizmus
Číslo je v pytagoreizme kľúč k pochopeniu zákonov kozmu, symbol božieho usporiadania sveta. Objav, že chvejúce sa struny, ktorých dĺžky vyjadrujú jednoduché číselné vzťahy,
vydávajú príjemne znejúce akordy, viedol k formulovaniu pojmu harmónie v dnešnom zmysle a bol zároveň prvým krokom na ceste k matematickému prístupu k svetu. Podľa toho možno vyjadriť každú formu číslami ("Všetko je číslo"), ktoré sú skryté vo všetkých javoch sveta ako "božské archetypy" (praprincípy)
a ktoré sa človeku vyjavia pri dôkladnom štúdiu vesmíru. To ukazuje napr. aj známe Pytagorova veta obdivuhodnom vzťahu štvorcov nad stranami pravouhlého trojuholníka.

## Externé odkazy
* 
* 
* 
* 
* 

Kategória:Filozofické koncepty
Vysocký potok

**Vysocký potok** môže byť:

*prítok Lieskovčíka v povodí Ondavy, pozri Vysocký potok (prítok Lieskovčíka)
*prítok Slavkovského potoka v povodí Torysy, pozri Vysocký potok (prítok Slavkovského potoka)
*prítok Zohorského kanála v povodí Moravy, pozri Vysocký potok (prítok Zohorského kanála)
Lipa malolistá

**Lipa malolistá** alebo **lipa srdcovitá** (lat. *Tilia cordata*) je listnatý strom z čeľade  slezovité (*Malvaceae*).

Považuje sa za symbol Slovanov.

## Výskyt
Rastie v Európe na východe až po západ Sibíri a v pohorí Kaukaz. Obľubuje tienisté lokality s výživnou pôdou. Môže sa dožiť 600 rokov.

## Opis
Dorastá do výšky 30 metrov, korunu má nepravidelnú, rozložitú, s nízkymi konármi, väčšinou kónického alebo pyramídového tvaru. Listy sú dlhé 5 centimetrov. Kôra je v mladosti hladká a sivá. Staršie stromy majú kôru pokrytú plytkými brázdami a je viac hnedosivá.

Listy sú striedavé. Majú oválny tvar, jemný ozubený okraj. Vrchná strana listu je tmavozelená, spodná je sivozelená. Ich tvar pripomína srdce (srdcovolistá). Na spodnej strane listov majú na žilkách biele až hrdzavé ochlpenie.

Kvety majú farbu žltobielu a sú obojpohlavné. 5 až 10 ich je združených vo vrcholíku. Plody sú malé guľaté nažky s listeňom na stopke. Kvitne približne dva týždne v júni – júli.

Od lipy veľkolistej (*Tilia platyphyllos*) sa dá rozlíšiť menšími listami, väčším počtom kvetov (veľkolistá ich má 2 až 6).

## Využitie
Pestuje sa ako parkový strom. Je výnosnou medonosnou rastlinou (100 rokov starý strom vyprodukuje 10 kg medu). Z kvetov sa vyrába bylinný čaj. Drevo sa často používa na výrobu hudobných nástrojov, ale aj na nábytok. Drevo je mäkké a málo trvanlivé.

Kvety obsahujú sliz, triesloviny, flavonoidy (hesperidín, vercitrín a i.), glykozidy. Užíva sa pri zápaloch dýchacích ciest a horúčkovitých ochoreniach, podporuje chuť do jedla a uvoľňuje kŕče.

## Galéria

Tilia_cordata_-_Köhler–s_Medizinal-Pflanzen-139.jpg|Lipa malolistá (*Tilia cordata*).
NajevskaLipa1.JPG|700-ročná lipa malolistá v Slovinsku.
Tilia cordata bark beentree.jpg|Kmeň lipy malolistej.
Tilia cordata MHNT.BOT.2004.0.780.jpg|Nažky.


## Referencie

## Iné projekty

## Zdroj
*

malolistá
Kategória:Slezovité
Kategória:Liečivé rastliny
Kategória:Flóra na Slovensku
Kategória:Listnaté stromy
Carlos Bocanegra

**Carlos Bocanegra** (* 25. máj 1979, Upland, Kalifornia, USA) je americký futbalový obranca, ktorý momentálne pôsobí vo francúzskom klube Rennes. Carlos Bocanegra je zároveň kapitánom tímu USA.

## Súkromie
Carlos Bocanegra je synom mexického prisťahovalca a americkej matky. Bol vychovaný v Alta Lome v USA.

## Kluby
### Chicago Fire

Carlos Bocanegra začínal s profesionálnym futbalom v klubu Chicago Fire. Hneď v prvej sezóne MLS bol Carlos Bocanegra vyhlásený nováčikom sezóny a vyhral U.S. Open Cup. Zaradil sa tak medzi najlepších obrancov súťaže. Dvakrát vyhral cenu MLS Defender of the Year (v rokoch 2002 a 2003).

### Fulham

Začiatkom roku 2004 prestúpil Carlos Bocanegra do Fulhamu. Vo Fulhame hrával Carlos Bocanegra predovšetkým v strede obrany. Vo Fulhame hral aj jeho spoluhráč z reprezentácie Brian McBride. Z Fulhamu odišiel po vypršaní zmluvy na konci sezóny 2007/2008.

### Rennes

Z Fulhamu prestúpil Carlos Bocanegra do tímu francúzskej ligy Stade Rennais FC. Dostal číslo 3, čo je jeho číslo z reprezentácie.

## Reprezentácia
Carlos Bocanegra po prvýkrát  reprezentoval Spojené štáty americké na mládežníckom MS v roku 1999. Medzi seniormi debutoval v roku 2001 v zápase proti Južnej Kórei. Po MS 2002 a odchodu niekoľkých opôr sa vypracoval v základný kameň obrany a po MS 2006 v Nemecku dokonca prevzal po Claudiovi Reynovi kapitánskou pásku.

Kategória:Futbalisti USA
Kategória:Hráči Chicago Fire
Kategória:Hráči Fulham FC
Kategória:Hráči FA Premier League
Kategória:Hráči Stade Rennais FC
Kategória:Hráči Majstrovstiev sveta vo futbale 2010
Kategória:Osobnosti z Kalifornie
Kategória:Osobnosti USA mexického pôvodu
Čítanie

náhľad|Starý muž číta noviny
**Čítanie** je zrakové vnímanie textu, alebo reprodukovanie nahlas niečoho písaného alebo tlačeného textu. Zbehlosť v čítaní spolu s písaním tvoria základný predpoklad
gramotnosti človeka, preto obe zložky patria k najstarším učebným predmetom.

## Iné projekty


Kategória:Pedagogika
Čítanie (elektrotechnika)

**Zber dát (Čítanie dát)** v elektrotechnike je zosnímanie, alebo nahranie dát zo záznamového zariadenia, alebo snímača.

Kategória:Elektrotechnika
Ľudstvo (antropológia)

**Ľudstvo** v antropologickom sú všetci ľudia na Zemi, a to tak žijúci, ako aj zomretí a vyhynutí príslušníci ľudského rodu. V paleoantropológii sa rozlišujú podľa jednotlivých druhov chronologicky po sebe nasledujúcich, v etnickej antropológii sa ľudstvo rozlišuje podľa rás a etnických skupín na jednotlivé kmene,
národnosti a národy.

Kategória:Antropológia
Gmina Adamów (powiat zamojski)

**Adamów** je vidiecka obec (*gmina*) v Poľsku v Lubelskom vojvodstve, okres zamojski. Sídlom obce je mesto Adamów. Má rozlohu 110,55&nbsp;km², žije tu 5 145 osôb.

## Iné projekty

Kategória:Obce v Poľsku
Kategória:Powiat zamojski
Zásobáreň komét

**Zásobáreň komét** je mrak komét obiehajúcich okolo Slnka vo vonkajšej časti slnečnej sústavy zásobujúci kométami jej vnútornú časť.

## Zdroje

Kategória:Kométy
Stria (astronómia)

**Stria** je útvar mikroskopických prachových častíc v tvare svetlého pásika (prúžka) nachádzajúci sa v prachovom chvoste kométy.

## Zdroje

Kategória:Kométy
Gmina Aleksandrów (powiat biłgorajski)

**Gmina Aleksandrów** je vidiecka gmina v Poľsku v Lubelskom vojvodstve v okrese powiat biłgorajski. Má rozlohu 54,26 km², žije tu 3194 obyvateľov a priemerná hustota zaľudnenia je 59 osôb/km².

## Iné projekty
Františkova huta

náhľad|Vysoká pec
náhľad|Obvodové múry továrenskej haly

**Františkova huta** (lokálne len *Hámor*) je technická pamiatka, ruina továrenskej haly železiarne (železnej huty) z roku 1836. Nachádza sa na Orave v katastrálnom území obce Nižná, približne 2 km juhovýchodne od centra obce Podbiel pri ceste II/584 v doline Studeného potoka smerom na Zuberec.

Budova je vyhlásená za národnú kultúrnu pamiatku. Ide o pôvodne klasicistickú továrenskú budovu s trojosovým rizalitom. Zachovaná je klasicistická fasáda, obvodové múry, vysoká pec, prívodný a odpadový kanál, hámor, dúchadlová komora, halda železnej rudy (za budovou).

Stavba je vo vlastníctve obce Podbiel, ktorá ju získala darovacou zmluvou zo dňa 23. novembra 2010 od občianskeho združenia Strom života. Pozemok, na ktorom stavba stojí, je majetkom Spolumajiteľstva bývalých urbarialistov obce Podbiel.

## Dejiny
* v roku 1803 otvorili v Podbieli tri bane na železnú rudu
* povolenie na výstavbu huty vydal banský súd v roku 1819, Výstavba pod dozorom britského staviteľa Newbuilda začala v roku 1836
* železnú rudu dodávali bane v širšom okolí – v Habovke, Zuberci, Malatinej, Juráňovej doline
* budova nebola nikdy dostavaná (pri archeologických výskumoch neboli objavené pozostatky prestrešenia budovy)
* v prevádzke do roku 1864 ostal len vedľajší objekt hámra, z dôvodov zmien spoločenských pomerov v roku 1848 (zrušenie poddanstva) a predovšetkým nízkej kvality produkovaného železa, ktoré bolo príliš krehké

## Súčasnosť
* v 70. rokoch 20. storočia boli prvé pokusy o zdokumentovanie a záchranu dochovaných zvyškov železiarne
* občasné tábory a folkový festival s ukážkami tavby železa historickou technológiou
* náučný chodník
* režisér Juraj Jakubisko natáčal v ruinách Františkovej huty scény do filmov *[[Tisícročná včela (film)|Tisícročná včela]]* (1983) a *[[Nejasná správa o konci sveta]]* (1997)
* každoročne tu prvý augustový víkend prebieha multižánrový hudobný festival Orava Alternative, ktorý je pre návštevníkov zadarmo.

## Referencie

## Literatúra
* 

## Iné projekty

## Externé odkazy
* Františkova huta na stránkach obce Nižná
* Františkova huta na stránkach projektu Čierne diery, vízia rekonštrukcie
* Františkova huta na skonline.sk
* Reportáž v relácii Reflex TV Markíza, vysielanej 17. augusta 2018
* Stará Huť u Adamova – odborné informácie z oblasti historickej metalurgie, fulltexty zborníkov

## Zdroje
* Hencovský J. a kol.,: Orava (Turistický sprievodca ČSFR), Šport, 1990. ISBN 80-7096-090-6
* Turistická mapa č. 111, Chočské vrchy – vodná nádrž Liptovská Mara, 1:50 000, VKÚ Harmanec, 2000. ISBN 80-8042-137-4
* Informačný panel náučného chodníka, obec Podbiel, 2005

Kategória:Technické pamiatky na Slovensku
Kategória:Zaniknuté podniky na Slovensku
Kategória:Kultúrne pamiatky v okrese Tvrdošín
Kategória:Nižná (okres Tvrdošín)
Kategória:Podbiel
Kategória:Stavby v okrese Tvrdošín
Zemplinikum

**Zemplinikum** niekedy tiež označované ako **Zemplínsky ostrov** je tektonická jednotka neistého zaradenia vystupujúca spod neogénnych hornín v juhozápadnej časti Východoslovenskej nížiny a v Zemplínskych vrchoch.

Pri kúpeľoch Byšta vystupujú v oblasti o rozlohe asi  x  kryštalinické horniny tvorené z vysokostupňových metamorfitov, dvojsľudových a biotitických pararúl, ortorúl, svorov, amfibolitov a migmatitov. V minulosti sa na základe rádiometrických meraní predpokladalo, že ide o najstaršie horniny preukázané v oblasti Západných Karpát. Ich vek bol určený ako vrchné proterozoikum. Dnes sú tieto údaje všeobecne spochybňované, iné údaje totiž poukazujú na mladší hercýnsky vek (338 – 308 Ma).

Sedimentárne sekvencie nasadajúce na kryštalinikum tzv. zemplínsky permokarbón, tvoria do  hrubé súvrstvia litostratigraficky pomenované ako cejkovská skupina. Nad nimi sa nachádzajú mezozoické horniny, pieskovce a karbonáty, ktorých tektonická príslušnosť je diskutabilná, keďže sa navyše predpokladá, že na kryštaliniku ležia diskordantne ako príkrov, ktorý má opačný zmysel pohybu ako ostatné jednotky Západných Karpát.

Na základe podobnosti s rôznymi okolitými jednotkami zemplinikum rôzni autori radia k iným tektonickým oblastiam, jej tektonické zaradenie však nie je uspokojivo doriešené. Časť autorov ho radí na základe podobnosti k veporiku (chýba však alpínsky metamorfný postih), iní poukazujú na podobnosť s podložím maďarského pohoria Mecsek, či ako súčasť teranu Tisia, keďže javí podobné znaky ako celky v Maďarskom pohorí Mecsek. Podľa ďalších koncepcií by mohlo byť zemplinikum súčasťou gemerika, prípadne východoeurópskej platformy.

Označenie *Zemplinikum* je odvodené od výskytu v oblasti Zemplínskych vrchov.

## Litológia
Obalové jednotky zemplínskeho kryštalinika sú označované ako cejkovská skupina. Tieto horniny sú karbónskeho a permského veku, prevažne kontinentálneho vývoja. Spodnú časť formácie tvoria pieskovce, zlepence a fylity s tenkými slojmi antracitu. Rozlíšiteľné sú dva karbónske sedimentačné cykly, oba obsahujúce ryolity a ich pyroklastiká. Nad nimi sa nachádzajú permské ílovité bridlice, zlepence a pieskovce, tiež s polohami kyslých vulkanitov.

Druhohorné súvrstvia sú zachované len v juhovýchodnej časti zemplinika, pri Ladmovciach a Černochove. Sú to triasové pieskovce, vápence a dolomity. Po okrajoch miestami aj andezity a ryolity, prípadne ich tufy.

Severne od zemplinika sa podloží Východoslovenskej panvy nachádza iňačovská jednotka, osobitého vývoja.

## Referencie

Kategória:Geológia Slovenska
Kategória:Geológia Západných Karpát
Šifra (filozofia)

Vo filozofii mal každý filozof iný názor na **šifru**.

## Goethe
Šifra podľa Goetheho prostriedok, ktorým sa nám príroda prihovára vo svojich krásnych formách.

## Hamann, Kant, Novalis, nemecká romantika
Šifra je podľa Hamanna, Kanta, Novala a nemeckej romantiky prostriedok, ktorým sa nám príroda prihovára vo svojich krásnych formách.

## Externé odkazy
* 
* 

Kategória:Filozofický slovník
ATP Masters Series 2008

ATP Masters Series je časť okruhu tenisových turnajov organizovaných ATP, zvaného ATP Tour. 

V tabuľka nižšie sú zobrazené turnaje **ATP Masters Series v roku 2008**. 

Turnaje ATP Masters Series sú určené pre najlepších profesionálnych hráčov. Na týchto podujatiach hráči môžu získať viac bodov do rebríčka ATP ako na turnajoch International Series, ale menej ako na grandslamových turnajoch.

## Externé odkazy
* Officiálna stránka ATP Tour

Kategória:ATP Masters Series
Zoznam vodných tokov v Košiciach

**Zoznam vodných tokov v Košiciach** obsahuje prehľad všetkých riek, potokov a vodných kanálov tečúcich na území mesta Košice. Územím mesta preteká spolu 28 pomenovaných vodných tokov, z nich tri sú rieky (Hornád, Ida a okrajovo Torysa, ktorá tvorí krátku hranicu na východe). Z celkového počtu 22 potokov, 18 pramení na území mesta (ďalšie dva - Čečatovský potok a Vrbica - tvoria v pramennej oblasti hranicu mesta) a všetky tri kanály vznikajú na jeho území (Lúčny kanál preteká územím mesta len na veľmi krátkom úseku). Tučným písmom sú označené vodohospodársky najvýznamnejšie toky.

*Baštiansky potok
*Belžiansky potok
*Biely potok
*Čečatovský potok
*Čičkovský potok
***[[Črmeľ]]**
***[[Hornád]]**
*Hrubša
*Chmeľník
***[[Ida (rieka)|Ida]]**
*Kamenný potok
*Košariský potok
*Lesný potok
*Lúčny kanál
*Mlynský náhon (rameno Hornádu)
*Moňok
***[[Myslavský potok]]**
*Novoveský potok
*Ortovský potok
*Pstružník
*Račí potok
*Rakytový potok
***[[Sokoliansky potok]]**
*Šacký kanál (resp. Šacký potok)
***[[Torysa (rieka)|Torysa]]**
*Valalický kanál
*Valalský potok
*Viničný potok
*Vrbica

## Referencie

Kategória:Vodné toky v Košiciach
Kategória:Zoznamy vodných tokov na Slovensku
Vodné toky
Slnečné pobrežie

right|thumb|Hotel Bajkal
right|thumb|Pohľad na záliv

**Slnečné pobrežie** (bulh. *Слънчев бряг*, angl. a medzinárodne *Sunny Beach*) je významné prímorské letovisko pri Čiernom mori v Bulharsku, nachádzajúce sa okolo  severne od Burgasu v obci Nesebar, provincii Burgas. Je to najväčšie a najpopulárnejšie letovisko v krajine, nachádza sa tu vyše 500 hotelov s viac ako 110-tisíc lôžkami. Je tu tiež 130 reštaurácií a množstvo hudobných klubov, nočných klubov a podobne. V posledných rokoch boli takmer všetky hotely zrenovované a bolo postavených niekoľko luxusných hotelov, ako aj množstvo apartmánových komplexov.

Permanentne tu žije veľmi málo obyvateľov, no počas leta sa tu zdržiava tisíce turistov. Hlavný pás hotelov pri pláži sa tiahne v dĺžke niekoľko kilometrov a rozprestiera sa v zálive medzi sídlami Nesebar a Sveti Vlas.

Výstavba letoviska sa začala počas komunizmu v roku 1958 na mieste, kde sa nachádzali dve staré studne zásobujúce Nesebar vodou v staroveku a stredoveku.

Podnebie je stredomorské, stredisko navštevovali hlavne Nemci, Bulhari a Rusi, v poslednom čase aj Briti, Íri, Škandinávci a Srbi, pre ktorých je stredisko alternatívou stredomorským letoviskám.

Hlavné atrakcie predstavuje pláž, vodné športy, nočný život a neďaleké historické centrum Nesebaru. V blízkosti sa nachádzajú dva nové akvaparky. Stredisko je obľúbené predovšetkým medzi mladými ľuďmi.

## Hotely
### 5-hviezdičkové
right|thumb|Jeden z najluxusnejších hotelov
* Barcelo Royal Beach
* RIU Helena Park
* RIU Palace Helena Sands

### 4-hviezdičkové
right|thumb|Hotel Majestic

### 3-hviezdičkové
right|thumb|Pohľad na niekoľko hotelov z hlavnej pešej zóny

### 2-hviezdičkové

## Referencie
* Mapa

Kategória:Prímorské letoviská v Bulharsku
Kategória:Burgas (oblasť)
Sigma Orionis

|}

**Sigma Orionis** (σ Orionis) je veľmi hmotná a žeravá hviezda tretej magnitúdy v súhvezdí Orión. Nachádza sa v zdanlivej blízkosti hviezdy Alnitak. 

Je to veľmi dobre pozorovateľná štvorhviezda, ktorej zložky rozoznáme aj malým ďalekohľadom. Jednotlivé hviezdy systému majú jasnosť 4, 10, 7 a 6 magnitúd, pričom bez ďalekohľadu vyzerajú ako jedna hviezda s magnitúdou 3,77. Tri najjasnejšie zložky možno pozorovať aj ďalekohľadom s 5 cm objektívom, na najslabšieho sprievodcu potrebujeme aspoň 8 cm ďalekohľad. Najslabšia zložka sa nachádza na opačnej strane hlavnej zložky ako dve jasnejšie. Systém v skutočnosti obsahuje aj piatu zložku, ktorú nemožno ľahko rozlíšiť, pretože sa nachádza vo veľmi tesnej blízkosti hlavnej hviezdy (0,2“). Tento najbližší sprievodca má magnitúdu 6. Dve hlavné hviezdy systému sigma Orionis sú označené ako A a B a sú 30 000-krát svietivejšie ako Slnko. Ich spoločná hmotnosť je 30-násobkom hmotnosti Slnka. Patria tak medzi najhmotnejšie dvojhviezdy Galaxie vôbec. Obiehajú sa po stabilnej dráhe, čo však neplatí pre ostatné tri zložky systému, ktoré môžu byť v budúcnosti vyhodené zo sústavy. Keďže sprievodcovia sú umiestnení okolo hlavnej zložky približne v jednej rovine, v ďalekohľade to vyzerá, akoby hlavnú hviezdu obiehali planéty.

## Zdroj
* 

Kategória:Súhvezdie Orión
Kategória:Bayerove objekty
Kategória:Flamsteedove objekty
Kategória:Viacnásobné hviezdy
Kategória:Hviezdy typu O
Škrabanec

**Škrabanec** môže byť:
* porušenie povrchu v tvare rovných čiar
* v optike je mechanické porušenie povrchu optických súčiastok tvaru čiar
Ibis červený

**Ibis červený** (*Eudocimus ruber*) je ibisovitý vták.

## Základné údaje
* **Dĺžka:** 56 – 68 cm
* **Hmotnosť:** 775 – 927 g
* **Operenie:** pohlavia sú si podobné
* **Migrácia:** stály
* **Status:** lokálne bežný
* **Výskyt:** SV Južnej Ameriky, v mokradiach, močiaroch, lagúnach, na pobreží oceánu, v mangrovových porastoch a v blízkosti sídel

## Opis
Tento nápadne sfarbený vták sa počas hniezdneho obdobia zhromažďuje do veľkých kŕdľoch, často až s tisíckami jedincov. Žije na bahnistých pobrežiach a v mangrovoch severovýchodného pobrežia Južnej Ameriky. Hniezdia v kolóniách, páry sa tvoria iba v období hniezdenia. Hniezda stavajú na stromoch v blízkosti vody. Pri love sa riadi hmatom. Chodí po plytčinách, strká zobák do bahna a hľadá ním kôrovce, lastúrniky a vodný hmyz.
Má šarlátovočervené operenie s čiernymi špičkami krídel. 

## Referencie

## Iné projekty

Kategória:Ibisovité
Kategória:Najmenej ohrozené druhy
San Leo

thumb|San Leo
**San Leo** je obec v Taliansku. Má 2995 (2004) obyvateľov. Jeho katastrálne územie je 

## Demografický vývoj

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:303
PlotArea = left:50 bottom:50 top:30 right:30
DateFormat = x.y
Period = from:0 till:6000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:3241
  bar:1871 from: 0 till:3991
  bar:1881 from: 0 till:4403
  bar:1901 from: 0 till:5121
  bar:1911 from: 0 till:5506
  bar:1921 from: 0 till:5824
  bar:1931 from: 0 till:5319
  bar:1936 from: 0 till:5361
  bar:1951 from: 0 till:4996
  bar:1961 from: 0 till:3572
  bar:1971 from: 0 till:2739
  bar:1981 from: 0 till:2631
  bar:1991 from: 0 till:2516
  bar:2001 from: 0 till:2720

PlotData=

  bar:1861 at:3241 fontsize:XS text: 3241 shift:(-8,5)
  bar:1871 at:3991 fontsize:XS text: 3991 shift:(-8,5)
  bar:1881 at:4403 fontsize:XS text: 4403 shift:(-8,5)
  bar:1901 at:5121 fontsize:XS text: 5121 shift:(-8,5)
  bar:1911 at:5506 fontsize:XS text: 5506 shift:(-8,5)
  bar:1921 at:5824 fontsize:XS text: 5824 shift:(-8,5)
  bar:1931 at:5319 fontsize:XS text: 5319 shift:(-8,5)
  bar:1936 at:5361 fontsize:XS text: 5361 shift:(-8,5)
  bar:1951 at:4996 fontsize:XS text: 4996 shift:(-8,5)
  bar:1961 at:3572 fontsize:XS text: 3572 shift:(-8,5)
  bar:1971 at:2739 fontsize:XS text: 2739 shift:(-8,5)
  bar:1981 at:2631 fontsize:XS text: 2631 shift:(-8,5)
  bar:1991 at:2516 fontsize:XS text: 2516 shift:(-8,5)
  bar:2001 at:2720 fontsize:XS text: 2720 shift:(-8,5)

TextData=
  fontsize:S pos:(20,20)
  text:Data from ISTAT


## Partnerské mestá
* Acquaviva, San Maríno 
* Chiesanuova, San Maríno
* San Maríno (mesto), San Maríno

Kategória:Obce v Taliansku
Veľká cena Portugalska 2008 (MotoGP)

thumb|Mapa okruhu Estoril

## Výsledky
### MotoGP

### 250cc

### 125cc

Kategória:Majstrovstvá sveta cestných motocyklov
Kategória:Šport v 2008
Dong

**Dong** () je mena používaná vo Vietname od 3. marca 1978. Vydáva ju Vietnamská štátna banka. Jej symbol je ₫.

Jednému euru zodpovedá približne 25 000 ₫.

## Pôvod mena
Dong znamená vietnamsky meď. Je to tým, že sa vo Vietname v čase Francúzskej Indočíny používal francúzsky indočínsky piastre ktorý bol medený.

## Mince
Dnes platia mince v hodnotách 200 ₫, 500 ₫, 1000 ₫, 2000 ₫ a 5000 ₫. Keďže sa mince medzi obyvateľmi príliš neujali, v roku 2011 prestali byť Štátnou bankou Vietnamu vydávané a dnes už prakticky nie sú v obehu.

## Bankovky
V súčasnej dobe platia bankovky v hodnotách 1 000 ₫, 2 000 ₫, 5 000 ₫, 10 000 ₫, 20 000 ₫, 50 000 ₫, 100 000 ₫, 200 000 ₫ a 500 000 ₫, ďalej platia tiež prakticky nepoužívané bankovky v hodnotách 100 ₫, 200 ₫ a 500 ₫. Na všetkých bankovkách je vyobrazený Ho Či Min.

## Iné projekty

## Zdroj

Kategória:Ekonomika vo Vietname
Kategória:Meny v Ázii
Solisko

**Solisko** môže byť:

*jeden z vrchov vo Vysokých Tatrách:
** Solisko (hrebeň)
** Furkotské Solisko ()
** Malé Solisko ()
** Predné Solisko ()
** Prostredné Solisko ()
** Štrbské Solisko ()
** Veľké Solisko ()
** Mlynické Solisko ()
*vrch () v Čergove, pozri Solisko (vrch v Čergove)
*vrch () v Javorníkoch, pozri Solisko (vrch v Javorníkoch)
*vrch () v Spišskej Magure, pozri Solisko (vrch v Spišskej Magure)
*liečebný dom na Štrbskom Plese, pozri Liečebný dom Solisko
*potok v Čergove, pozri Solisko prítok Slatvinca

## Pozri aj
*Soliská
Abú

**Abú** môže byť:
* arabské slovo ab v genetívnom spojení, súčasť arabských mien, pozri Abú (meno)
* v Indii: Ábú

## Pozri aj
* Abu
Zoznam vodných tokov v Čergove

**Zoznam vodných tokov v Čergove** obsahuje prehľad všetkých pomenovaných vodných tokov prameniacich a/alebo pretekajúcich v geomorfologickom celku Čergov. Malá severozápadná časť pohoria patrí prostredníctvom povodia Popradu k úmoriu Baltského mora, kým zvyšok územia na severe, východe, juhu a juhozápade k úmoriu Čierneho mora. Severná a severovýchodná časť leží v povodí Tople, juhovýchodná, južná a juhozápadná časť v povodí Torysy. V Čergove pramenia dve rieky - Topľa a Sekčov, rieky Torysa a Poprad odvádzajú vody prostredníctvom svojich prítokov a geomorfologickým celkom priamo nepretekajú. Zvýraznené sú najvýznamnejšie toky.

## Abecedný zoznam vodných tokov

## Zoznam vodných tokov podľa povodí a prítokov

1. Úmorie Baltského mora
;Povodie Popradu
*Poprad (nepreteká cez Čergov)
**Ľubotínka (nepreteká cez Čergov)
***Vesné
****Bane
****Chotárny potok
****Hradlová
*****Skalkový potok
**Soliská
***Vlčí potok
***Oľšavec
***Rakovec
**Smrečný potok
***Veretičkov potok
***Kostolný potok
***Chotárny potok
****Pálený potok

2. Úmorie Čierneho mora
;Povodie Tople
*Topľa
**Krížovský potok
**Banský potok
**Vlčí potok
***Suchovlčí potok
**Rusínovský potok
**Obšár
**Ščepánka
**Chotárny potok
**Fešárka
**Branisko
**Večný potok
***Hlboký potok
***Dubový potok
***Špankovský potok
***Podrožný potok
***Veľký Rybný potok
****Malý Rybný potok
****Jasenovský potok
**Slatvinec
***Javorový potok
***Solisko
***Albovec
***Nemecký potok
***Medvedí potok
***Daní potok
**Šibská voda
***Richvaldský potok
****Starý potok
****Tisovec

;Povodie Torysy
*Torysa (nepreteká cez Čergov)
**Lipiansky potok
**Lúčanka
***Kalinovský potok
**Milpošský potok
**Ľutinka
***Tichý jarok
***Jarabinček
***Kačí jarok
***Sinavý jarok
***Tokáreň
***Hrašov (Horošov)
***Trepešský potok
***Drahotín
***Hradský potok
***Táborový potok
**Drienický potok
***Čierny potok
***Červený potok
**Telek
**Jakuboviansky potok
**Veľký potok
***Bernát
**Dzikov
**Sekčov
***Pastovník
***Hlboký potok
****Krivý potok
***Fričkovský potok
****Osikovský potok
***Diaľne
****Potôčik
***Ternianka
****Zádlhé
****Potocký potok
****Mošurovanka

Kategória:Vodné toky v Čergove
Kategória:Zoznamy vodných tokov na Slovensku
Hindlerberg

náhľad|Pohľad z vrchu Hindlerberg

**Königswarte** () je najvýchodnejší vrch Rakúska ležiaci v Karpatoch, hneď za slovensko-rakúskou štátnou hranicou zhruba medzi obcami Wolfsthal, Berg a Edelstal. Je dobre viditeľný z Petržalky, kde tvorí prirodzenú dominantu pri pohľade na západ.

Cez vrch vedú turistické chodníky, v lese na severnej strane sa nachádza diviačia zvernica a takmer na vrchole zrúcanina hradu Pottenburg a vyhliadková veža *Königswarte*.

## Externé odkazy
* Na Königswarte
* Poloha na turistickej mape

Kategória:Vrchy pod 1000 metrov v Rakúsku
Kategória:Vrchy v Dolnom Rakúsku
Kategória:Wolfsthal
Dvojjazyčnosť

**Dvojjazyčnosť** alebo **bilingvizmus** je schopnosť alternatívneho používania dvoch jazykov (alebo dvoch variet toho istého jazyka, napr. dvoch dialektov) v závislosti od situácie a prostredia, v ktorom sa komunikácia uskutočňuje.

Môže to byť tiež ovládanie dvoch a viacerých jazykov na úrovni rodených hovoriacich.

## Zdroje

Kategória:Jazykoveda
Asymetrický bilingvizmus

**Asymetrický bilingvizmus** je bilingvizmus, pre ktorý je typické nerovnaké ovládanie jedného jazyka v porovnaní s iným jazykom, resp. inými jazykmi, ak ide o základné jazykové zručnosti (počúvanie s porozumením, hovorenie, čítanie, písanie).

## Zdroje

Kategória:Jazykoveda
Izolovaný bilingvizmus

**Izolovaný bilingvizmus** je špecifický prípad individuálneho bilingvizmu, keď hovoriaci nežije v bilingválnej komunite, ale v prostredí, kde sa jeden z jeho jazykov nepoužíva.

## Zdroje

Kategória:Jazykoveda
Semilingvizmus

**Semilingvizmus** je neúplné ovládanie dvoch jazykov, t. j. hovoriaci v dôsledku toho, že si ani jeden jazyk neosvojil dostatočne, nie je schopný uspokojovať niektoré svoje komunikačné potreby ani v jednom z jazykov.

Termín pochádzajúci zo škandinávskej sociolingvistiky, väčšina bádateľov ho však odmieta, resp. pochybuje o tom, že existujú takíto hovoriaci.

## Zdroje

Kategória:Jazykoveda
Miešanie jazykov

**Miešanie jazykov** je jav, keď dvaja bilingvisti používajú v tom istom komunikačnom akte oba svoje jazyky a vytvárajú tak zmiešaný jazyk.

Je výsledkom niekoľkých procesov: prepínania, preberania na úrovni spoločenstva či jednotlivcov, neúplného osvojenia si jazykov či interferencie; podľa niektorých psycholingvistov je termín miešanie kódov nadradený termínu prepínanie kódov a preberanie.

## Zdroje

Kategória:Jazykoveda
Zmiešaný jazyk

**Zmiešaný jazyk** je jazyk, ktorý je výsledkom miešania jazykov v komunikácii bilingvistov obsahujúci prvky z oboch jazykov.

## Zdroje

Kategória:Jazykoveda
Dvojjazykovosť

**Dvojjazykovosť** je stav spoločnosti, keď dva národné jazyky fungujú ako rovnoprávne a rovnocenné prostriedky komunikácie.

## Zdroje

Kategória:Jazykoveda
Prepínanie kódov

**Prepínanie kódov** je jav, keď bilingvista prechádza z jedného jazyka do druhého a naspäť.

Je to juxtapozícia dvoch jazykov; v ideálnom prípade sa prepínajú všetky aspekty (hláskový, sémantický, syntaktický atď.) súčasne, často však prepínanie sprevádza istý stupeň interferencie.

## Zdroje

Kategória:Jazykoveda
Aktivácia jazyka

**Aktivácia jazyka** je uvedenie jazyka (alebo viacerých jazykov) do činnosti bilingvistom v závislosti od situácie, prostredia, obsahu rozhovoru, partnera v komunikácii atď.

## Zdroje

Kategória:Jazykoveda
Jazykový modus

**Jazykový modus** je spôsob aktívnej komunikácie bilingvistu vzhľadom na stav zapojenia jeho odlišných jazykov, konfigurácia zapojenia jazykov v škále od úplne monolingválneho modu až po úplne bilingválny modus.

## Zdroje

Kategória:Jazykoveda
Inhibícia jazyka

**Inhibícia jazyka** alebo **deaktivácia jazyka** je utlmenie jedného jazyka (alebo viacerých jazykov) bilingvistom v závislosti od situácie, prostredia, partnera v komunikácii atď.

Najčastejšie pri komunikácii s monolingválnou osobou pri tzv. monolingválnom jazykovom mode; v skutočnosti býva inhibícia málokedy úplná, ako vidieť napríklad z interferencií produkovaných bilingvistami.

## Zdroje

Kategória:Jazykoveda
Tvrdé prepínanie jazykových kódov

**Tvrdé prepínanie jazykových kódov** je prepínanie jazykových kódov, pri ktorom neplatia syntaktické reštrikcie.

Prepínanie do druhého jazyka nastáva na ľubovoľnom mieste prehovoru, preto ho signalizujú pauzy, váhanie, opakovanie, metajazykové poznámky a iné spôsoby upozorňujúce na prepínanie.

## Zdroje

Kategória:Jazykoveda
Hladké prepínanie

**Hladké prepínanie jazykových kódov** je prepínanie jazykových kódov, pre ktoré platia syntaktické reštrikcie.

Môže, no nemusí byť signalizované pauzami, váhaním, opakovaním, metajazykovými poznámkami a inými spôsobmi upozorňujúcimi na prepínanie.

## Zdroje

Kategória:Jazykoveda
Turnaikum

**Turnaikum** (tiež používané maďarské označenie tornaikum) je tektonická jednotka Západných Karpát. V koncepciách niektorých autorov je turnaikum označované ako južné rudabányaikum. Je tvorené slabo premenenými usadenými horninami, ktoré sú vzhľadom na svoje podložie v príkrovovej pozícií. Tvorí príkrov Slovenskej skaly a turniansky príkrov. Podľa predpokladov, malo tvoriť svah Meliatského oceánu. Výskyt hornín turnaika je doložený na Slovensku v Revúckej vrchovine, Licinskej pahorkatine a Slovenskom krase, v Maďarsku v severnej časti pohoria Rudabánya najčastejšie v nadloží meliatika a v podloží silicika.

Pomenovanie *turnaikum* je odvodené od rieky Turňa, keďže jeho podstatná časť vystupuje v Turnianskej kotline, medzi Brusníkom a Slovenskou skalou, v okolí Štítnika a Honiec.

## Stratigrafia
Vrstevný sled turnaika sa začína vo vrchnom karbóne a končí vo vrchnom triase prípadne možno pokračuje i do jury. Najstaršie formácie tvoria karbónske flyšové turbidity (turiecke súvrstvie), nad nimi permské červené sedimenty (brusnícke súvrstvie) a nakoniec triasové karbonáty bazénových fácií (vápence s rohovcami), nad ktorými sa miestami nachádzajú jurské flyšové sedimenty, miestami s hojnými obliakmi vápenato-alkalických vulkanitov.

## Referencie


Kategória:Geológia Slovenska
Kategória:Geológia Západných Karpát
Kategória:Geológia Maďarska
Ekvivalenčná reštrikcia

**Ekvivalenčná reštrikcia** je mechanizmus obmedzujúci prepínanie kódov len na syntaktické hranice.

Napríklad ak majú dva jazyky prísny slovosled SOV (subjekt – objekt – verbum) a SVO, nikdy ani v jednom z nich nenastane prepnutie do druhého jazyka na mieste medzi V a O (alebo O a V), hoci bezprostredne po S sa prepína bez zábran.

## Zdroje

Kategória:Jazykoveda
Transferencia

**Transferencia** je prenos elementov, pravidiel a systémových javov z jedného jazyka bilingvistov do druhého.

Môže sa uskutočňovať na všetkých rovinách jazykového systému (podľa toho potom hovoríme o fonologickej, lexikálnej, syntaktickej a sémantickej transferencii).

## Zdroje

Kategória:Jazykoveda
Kirov (Kirovská oblasť)

**Kirov** (rusky: Ки́ров) je krajské mesto v Rusku; leží na severovýchodnej európskej časti zeme (896 km od Moskvy). Mesto bolo tiež známe pod menom *Chlynov* (do r. 1781) a *Viatka* (1781–1934). Mesto má 464&nbsp;600 obyvateľov.

## História

Sídlo založili novgorodskí obchodníci v roku 1181 ako pevnosť *Chlynov* západne od Uralu. Ako mesto sa spomína v dokumentoch z roku 1374; od roku 1489 bolo súčasťou Moskovského kniežatstva. Ako súčasť Kazanského kaganátu (14381552) nieslo mesto názov *Hılın*.

V roku 1781 Katarína Veľká mesto premenovala na *Viatka* a spravila z neho centrum samostatnej gubernie. Viaceré osobnosti sem boli poslané do vyhnanstva, napr. Alexandr Gercen, Alexandr Vitberg alebo Michail Saltykov-Ščedrin. Na konci 19. storočia bola Viatka dôležitou zastávkou na Transsibirskej magistrále. V roku 1934 bolo mesto premenované po sovietskom vodcovi Kirovovi, ktorý bol dva roky predtým zavraždený.

## Charakter mesta

Mesto sa nachádza na rieke Viatka, obklopené lesmi. Prevažuje tu ľahký priemysel – spracovanie dreva, kožušiny a výroba poľnohospodárskych strojov. Sú tu tiež vysoké školy, múzeá, divadlá, opery a baletná scéna. Do mesta sa dá dostať letecky, mestskú dopravu tu zastupujú trolejbusy a autobusy.

## Vývoj počtu obyvateľov

## Partnerské mestá
*  Siedlce, Poľsko

## Iné projekty

## Externé odkazy
* http://www.nashavyatka.ru/
* http://www.net.kirov.ru/  
* http://www.ikirov.ru/

Kategória:Mestá v Rusku
Kategória:Geografia Kirovskej oblasti
Rýchlostná cesta R8 (Slovensko)

**Rýchlostná cesta R8** (*R8*) je plánovaná rýchlostná cesta na Slovensku, ktorá po vybudovaní spojí Nitru, Topoľčany a Bánovce nad Bebravou. Rýchlostná cesta povedie v koridore cesty I. triedy 64 a spojí rýchlostné cesty R1 a R2. Celková dĺžka R8 bude 54,64116 km a nepovedie po nej žiadna európska cesta. S výstavbou rýchlostnej cesty sa počíta až vo vzdialenom horizonte po roku 2030, pričom nie je vylúčené že potreba jej výstavby bude prehodnotená. V zmysle aktuálnych plánov ministerstva dopravy, nebudú do roku 2028 rozostavané ani sprejazdnené žiadne úseky cesty R8. Sprevádzkovanie rýchlostnej cesty v celej dĺžke trasy nemožno s ohľadom na aktuálne zámery ministerstva dopravy očakávať pred rokom 2050.

## História
Zaradenie tohto ťahu do siete rýchlostných ciest Slovenska bolo zvažované už dávnejšie, no definitívny prísľub na vypracovanie štúdií a podkladov pre začatie stavby dala vláda Slovenskej republiky uznesením č. 492/2008. 

Pôvodne sa počítalo s vyústením R8 do R2 pri obci Hradište, no nakoniec sa uprednostnila trasa po Bánovce nad Bebravou. V štádiu posudzovania vplyvov na životné prostredie *(EIA)* sa posudzuje výhodnosť troch hlavných variantov s dĺžkami 54,64116 km, 56,54203 km a 53,74952 km.

Rýchlostná cesta R8 bola do zoznamu rýchlostných ciest zaradená nadobudnutím platnosti zákona o premávke na pozemných komunikáciách  1. februára 2009.

## Prehľad úsekov rýchlostnej cesty R8

## Trasa
Rýchlostná cesta R8 je naprojektovaná v kategórii R24,5/120, teda šírka jej koruny bude 24,5 metra a návrhová rýchlosť 120 km za hodinu. Hodnota návrhovej rýchlosti je stavebnotechnická kategória a priamo nesúvisí s maximálnou povolenou rýchlosťou na diaľnici. Trasa rýchlostnej cesty R8 bude začínať v križovatke s R1 *Lehota* pri meste Nitra. Pokračovať bude stále severozápadným smerom okolo Lužianok a Zbehov, neskôr bude kopírovať trasu cesty I. triedy číslo 64. Pri obci Jelšovce (13,693 km), sa bude nachádzať deltovitá mimoúrovňová križovatka *(MÚK)* Výčapy-Opatovce (Jelšovce) a mostná estakáda prekonávajúca železničnú trať, cestu I/64 a meandre rieky Nitra. Trasa rýchlostnej cesty bude ďalej prekonávať viaceré poľné cesty a cesty III. triedy, medzinárodný plynovod a vysokonapäťové elektrické vedenia. Na kilometri 25,245 je navrhnuté veľké jednostranné odpočívadlo prístupné z oboch jazdných smerov. Ďalej na kilometri 32,775 bude umiestnená trúbkovitá MÚK *[[Topoľčany]]* a pri priľahlom privádzači bude postavené aj Stredisko správy a údržby (SSÚR). Za touto križovatkou bude trasa prechádzať údolnou nivou rieky Bebrava a smerovať bude k deltovitej MÚK *[[Ostratice]]*, ktorá sa bude nachádzať na kilometri 47,620. R8 sa ďalej bude stáčať veľkým oblúkom na sever až severozápad, až kým nedosiahne trúbkovitú MÚK s R2 pri Bánovciach nad Bebravou (km 54,519 - 54,64116).

## Pozri aj

* Zoznam diaľnic na Slovensku
* Zoznam rýchlostných ciest na Slovensku
*Harmonogram výstavby diaľnic a rýchlostných ciest

## Referencie

8
Kategória:Doprava v Nitre
Kategória:Doprava v okrese Nitra
Kategória:Doprava v okrese Topoľčany
Kategória:Doprava v okrese Bánovce nad Bebravou
Merbabu

**Merbabu** je masívny, v súčasnosti neaktívny stratovulkán, nachádzajúci sa v centrálnej časti indonézskeho ostrova Jáva, približne v strede medzi vulkánmi Telomoyo a Merapi. V histórii sú evidované tri erupcie v rokoch 1560, 1570 (nepotvrdená erupcia) a 1797. Povodcom erupcií je trhlinový systém, križujúci vrchol sopky v smere severozápad-juhovýchod.

## Iné projekty
.

## Externé odkazy
* www.volcano.si.edu - stratovulkán Merbabu na Global Volcanism Program 

Kategória:Sopky Indonézie
Kategória:Stratovulkány
Kategória:Trojtisícovky v Indonézii
Ettore Bugatti

**Ettore Arco Isidoro Bugatti** (* 15. september 1881 Miláno, Taliansko – † 21. august 1947, Paríž, Francúzsko) bol taliansky automobilový dizajnér a konštruktér. Narodil sa do rodiny umelca a návrhára nábytku Carla Bugattiho.

Svoje prvé auto navrhol už ako devätnásťročný a v roku 1901 zaň dostal ocenenie na milánskom obchodnom veľtrhu. Toto auto predali barónovi de Dietrichovi z Niederbronnu, ktorý začal Bugattiho sponzorovať, a vznikla tak prvá séria vozidiel známych ako De Dietrichove Bugatti. V krátkom čase si Bugatti urobil veľmi dobré meno, spolupracoval napríklad s firmou Mathis a vo svojich 25 rokoch sa stal hlavným inžinierom vo firme Deutz AG v Kolíne nad Rýnom. O pár rokov sa pokúsil osamostatniť a v roku 1909 navrhol vozidlo poháňané štvorvalcovým motorom o objeme 1400cm kub. a predviedol ho na parížskom motorshow, kde získal objednávky na ďalšiu produkciu.

## Literatúra
* F. W. Bradley: * Ettore Bugatti - Portrait of a man of Genius*, 1948
* David Venables: *Bugatti. A Racing History*, 2002
* Kurz, Joachim: *Bugatti. Der Mythos - Die Familie - Das Unternehmen*, 2005

## Iné projekty

Kategória:Talianski podnikatelia
Kategória:Priekopníci automobilizmu
Kategória:Automobiloví konštruktéri
Kategória:Osobnosti z Milána
BTR-60

**BTR-60** je prvé osemkolesové obrnené vozidlo pôvodom z bývalého Sovietskeho zväzu. Vzniklo na konci 50. rokov 20. storočia a na verejnosti sa prvýkrát objavilo v roku 1961 na vojenskej prehliadke.

## História
Vozidlo bolo vyvinuté ako náhrada za transportér BTR-152 a v priebehu 60. rokov bolo priebežne vylepšované, pričom jeho výroba kulminovala s verziou BTR-60PT. Potom sa prešlo na výrobu podobného vozidla BTR-70 (8x8). BTR-60 patrilo medzi najdôležitejšie vozidlá sovietskej armády. Bolo tiež dodané do ďalších krajín napríklad Východného Nemecka, Bulharska, Rumunska či bývalej Juhoslávie. Vo všetkých svojich verziách bolo dodané do viac ako 30 krajín celého sveta. Československo s Poľskom vyvinuli vlastnú verziu osemkolesového obrneného vozidla pod označením OT-64 SKOT. BTR-60 sa používala aj v sovietska námorná pechota ako štandardné obrnené vozidlo. V Afganistane bolo používané na ochranu konvojov a tiež zasahovalo proti Američanom pri ich invázii na Grenadu.

## Konštrukcia
thumb|left|Stanovište vodiča
BTR-60 je osemkolesové s korbou v tvare lode a so sklopeným pancierom na stranách. Trup sa skladá z oceľovej konštrukcie. Vpredu sedia vodič a veliteľ, v strede je priestor pre posádku a v zadnej časti vozidla sa nachádza motor. Kužeľovitá jednomiestna vežička (u BTR-60PB) je identická s vežičkou na obrnenom vozidle BRDM-2 a nachádza sa nad druhým párom kolies. Na vežičke sa napravo nachádzajú koaxiálne guľomety KPV kalibru 14,5 mm  a PKT kalibru 7,62 mm a teleskopický zameriavač naľavo. Pre prístup do vozidla sa používajú dva polkruhové vstupy pred vežičkou a dva obdĺžnikové za vežičkou. Vozidlo je tiež vybavené pre nočné pozorovanie. Kolesá vozidla sú okrem medzery medzi tretím a štvrtým rovnomerne rozložené. Kolesá sú čiastočne plnené substanciou a majú centralizovaný tlakový regulačný systém. Poháňané sú všetky kolesá ale prvé dva páry majú pohon zosilnený kvôli riadeniu vozidla. Hnacou jednotkou sú dva 6-valcové benzínové motory v zadnej časti vozidla. Prvá a tretia os sú poháňané od pravého motora cez transmisiu, druhá a štvrtá os od ľavého. Vozidlo je plne obojživelné.

## Verzie
right|250px|BTR-60 s viditeľnou vrtuľou na plavbu
* **BTR-60P** je odkrytá verzia, s opancierovanou stropovou časťou. Motor pre pohon pri plavbe je rovnaký ako u vozidla BRDM.
* **BTR-60PA** je prvou modifikáciou vozidla. Od verzie P sa odlišuje opancierovaním stropovej časti korby. Pred obdĺžnikovým krytom má namontovaný 12,7 mm guľomet a po stranách tohoto otvoru 2x7,62 mm guľomety.
* **BTR-60PB** je druhou modifikáciou vozidla, odlišuje sa tým že v prvej polovici vozidla má namontovanú kužeľovitú vežičku.

### Odvodené verzie
* **BTR-60PBK** je veliteľské vozidlo s troma pridanými rádiostanicami.
* **BTR-60PU** Opancierovaná veliteľská verzia s dodatočným komunikačným vybavením bez vežičky.
* **BTR-60PU-12/ -12M** je verzia pre vzdušnú obranu.
* **BTR-60 R-975** je verzia pre riadenie vzdušného útoku. Je modifikáciou BTR-60PB, ale z vežičky má odmontovanú výzbroj. Na vežičke sa nachádza plexisklo.

## Iné projekty

## Zdroj

Kategória:Obrnené transportéry
Kategória:Sovietske vojenské vozidlá
BTR-70

**BTR-70** (z ruskej skratky BTR pre bronetransporter - obrnený transportér) je osemkolesový obrnený transportér vyvinutý v bývalom Sovietskom zväze. Pri jeho vývoji boli využité skúsenosti s jeho predchodcom BTR-60PB. BTR-70 bol prvýkrát predvedený v roku 1980 v Moskve na vojenskej prehliadke. Rovnako ako jeho predchodca aj toto vozidlo je určené na prepravu mechanizovaných jednotiek a ich priamu podporu.

## Vybavenie
BTR 70 má rovnakú vežičku ako BTR-60 a BRDM-2. Výzbroj tvorí jeden spriahnutý 7,62 mm guľomet PKT a jeden 14,5 mm guľomet KPVT. Zvýšená ochrana prednej nápravy je dosiahnutá znížením predku korby. Oproti jeho predchodcovi je u BTR-70 použitý silnejší motor o výkone 89 kW. Na každej strane korby je navyše pridaný jeden otvor na vedenie streľby, tiež je u vozidla zlepšený výhľad na prepravovanú posádku. Vozidlo je vybavené prístrojmi na nočné videnie, zvýšeným pancierovaním bokov a stropu. Napriek tomu najväčšou slabinou BTR-70 je práve jeho pancierovanie. Ako jeho predchodca je plne obojživelné.

Sovietske skúsenosti s nasadením BTR-70 počas vojny v Afganistane viedli k výrobe vylepšenej verzie BTR-80.

## Verzie
* **BTR 70 KM (KŠM)** je veliteľská verzia
* **BTR 70 Ch** je verzia na chemický a radiačný prieskum
* **BTR 70 BREM** je vyslobodzovacia verzia
* **BTR 70 MS** je spojovacia verzia

## Iné projekty

Kategória:Obrnené transportéry
Kategória:Sovietske vojenské vozidlá
Fialka roľná

**Fialka roľná** (*Viola arvensis*) je bylina z čeľade fialkovité (*Violaceae*).

Dorastá do výšky 10–20, zriedkavejšie až 35 cm. Má súmerné bielo žlté kvety, ktoré vyrastajú v pazuchách horných listov. Má liečivé účinky.

## Referencie

## Iné projekty

Kategória:Liečivé rastliny
Kategória:Flóra na Slovensku
Roľná
Fialka trojfarebná

**Fialka trojfarebná** (*Viola tricolor*) je jednoročná alebo viacročná bylina z čeľade fialkovité (*Violaceae*).

## Opis
Dorastá do výšky 15 - 30 cm, zriedka až 50 cm. Má plazivý podzemok. Listy sú jednoduché, stopkaté, horné niekedy len krátko stopkaté. Čepele listov sú eliptické až vajcovité horné sú často omnoho užšie, až úzko kopijovité, všetky sú na okraji vrúbkovane pílkovité. Na báze listov sú palisty. Na kvetnej stopke sú 2 listene, sú umiestnené celkom tesne pod kvetom. Kvety sú súmerné, voňavé alebo nevoňavé. Koruny sú za plného kvetu do plochy roztvorené. Koruny sú najčastejšie 15 - 25 mm vysoké, vzácnejšie aj viac, korunné lupienky väčšinou svojou dĺžkou presahujú kališné, sú svetlo až sýto žlté, väčšinou sú na nich rôzne škvrny najčastejšie modrej farby, niekedy modrá farba prevažuje. Žľaznatý výrastok pri bliznovom otvore je výrazne vyvinutý. Plodom je tobolka. V ľudovom liečiteľstve sa používa ako liečivá bylina. Často sa zamieňa s fialkou roľnou (*Viola arvensis*).

## Galéria

Obrázok:Viola tricolor styvmorsviol.jpg|Fialka trojfarebná (*Viola tricolor*)
Obrázok:Pensée.jpg|Kvet fialky trojfarebnej


## Referencie

## Iné projekty

Kategória:Liečivé rastliny
Kategória:Flóra na Slovensku
Trojfarebná
Kategória:Kvetiny
Tlstý potok

**Tlstý potok** môže byť:

*prítok Hostovického potoka v povodí Laborca, pozri Tlstý potok (prítok Hostovického potoka)
*prítok Veľkého Železného v povodí Váhu, pozri Tlstý potok (prítok Veľkého Železného)
Topoľový potok

**Topoľový potok** môže byť:

*prítok Čerešňového potoka v povodí Žitavy, pozri Topoľový potok (prítok Čerešňového potoka)
*prítok Krížneho potoka v povodí Popradu, pozri Topoľový potok (prítok Krížneho potoka)
*prítok Nechválky v povodí Laborca, pozri Topoľový potok (prítok Nechválky)
*prítok Zohorského kanála v povodí Moravy, pozri Topoľový potok (prítok Zohorského kanála)
Trsťový potok

**Trsťový potok** môže byť:

*prítok Cirochy, pozri Trsťový potok (prítok Cirochy)
*prítok Kamenice v povodí Cirochy, pozri Trsťový potok (prítok Kamenice)
2. tisícročie pred Kr.

**2. tisícročie pred Kristom** je časový úsek, ktorý začína 1. januára 2000 pred Kristom a končí 31. decembra 1001 pred Kristom.
Felix Bryk

**Felix Bryk** (* 21. január 1882, Viedeň, Rakúsko† 13. január 1957, Štokholm, Švédsko) bol významný švédsky antropológ, entomológ – parnassiológ a spisovateľ rakúskeho pôvodu.

## Biografia
V entomologických kruhoch je známy predovšetkým ako významný entomológ – lepidopterológ a známy antropológ. Svoje antropologické štúdie prevádzal vo východnej Afrike. Napísal i viacero prác s touto tematikou. Zaoberal sa aj biografiou Karola Linného a napísal viacero prác o jeho živote.

Počas svojho života spolupracoval hlavne s Curtom Jacobusom Eisnerom, s ktorým sa zaoberal štúdiom motýľov z rodu Parnassius – (Parnassinae).

## Bibliografia
Neentomologická:
* Bryk, F.: 1934, Circumcision in Man and Woman: Its History, Psychology and Ethnology. NY, American Ethnological Press. 
* Bryk, F.: 1939, Dark Rapture: The Sex-life of The African Negro. Walden Publication,  
* Bryk, F.: 1964, Voodoo-eros: Ethnological Studies In The Sex Life Of The African Aborigines. N.Y.: United Book Guild, 251 pp. 
* Bryk, F.: 1951, Linnée als Sexuallist.
 
Entomologická:
* Bryk, F.: 1934, Lepidoptera. Baroniidae, Teinopalpidae, Parnassiidae pars I (Subfam. Parnassinae). Das Tierreich 64, Berlin & Leipzig, 131 pp.  
* Bryk, F.: 1935, Lepidoptera. Parnassiidae pars II (Subfam. Parnassinae). Das Tierreich 65, Berlin & Leipzig, 790 pp. 698 ills. 
* Bryk, F.: 1984, Lepidoptera. Parnassiidae pars II (Subfam. Parnassinae). ed. 2, Berlin & Lpz., LI, 790 pp. 698 ills.

## Literatúra
* Per Brinck: (1957), In Memoriam. Felix Bryk. *Opusc. Ent*., 22: p. 119 - 122.

## Iné projekty

## Externé odkazy
* DEI Zalf  

Kategória:Švédski entomológovia
Kategória:Rakúski entomológovia
Kategória:Lepidopterológovia
Kategória:Parnassiológovia
Kategória:Osobnosti z Viedne